

 R E P U B L I K A H R V A T S K A

OPĆINSKO DRŽAVNO ODVJETNIŠTVO U OSIJEKU

Osijek, Ulica Hrvatske Republike 43

Broj: P-62/2023-3

Osijek, 13. studenoga 2023.

RT/BF

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/2017 i 98/19; u daljnjem tekstu: Uredba), a sukladno javnom natječaju broj P-62/2023-1od 13. studenoga 2023. godine, za prijam u državnu službu na neodređeno vrijeme u Općinsko državno odvjetništvo u Osijeku, oglašava se sljedeća

 **O B A V I J E S T**

1. **opis poslova radnog mjesta viši informatički tehničar za pravosudni informacijski sustav**

 obavlja manje složene poslove organizacije i upravljanja informatičkim sustavom, izrada jednostavnijih programskih rješenja i odgovarajuće programske dokumentacije, organizaciju i čuvanje elektroničkih (digitalnih) dokumenata, održavanje i čuvanje osnovnih računalnih i mrežnih operacijskih sustava, davanje podrške korisnicima informatičkih resursa, održavane i upravljanje sustava baza podataka prema dobivenim projektnim uputama kao i obavljanje drugih odgovarajućih stručnih i tehničkih poslova.

1. **Podaci o plaći:**

Plaću službenika čini umnožak osnovice za izračun plaće i koeficijenta složenosti poslova radnog mjesta 1,185 uvećan za 0,5% za svaku navršenu godinu radnog staža.

 Koeficijent složenosti poslova za radno mjesto viši informatički tehničar za pravosudni informacijski sustav propisan je člankom 10. podstavkom e) točkom 1. Uredbe o nazivima radnih mjesta i koeficijentima složenosti poslova u državnoj službi (Narodne novine, broj: 37/01, 38/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22, 139/22, 26/23 i 87/23).

1. **Sadržaj, način i pravila testiranja**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

 Testiranje kandidata sastoji se od:

 A) pisane provjere znanja kandidata iz poznavanja organizacije rada u državnom odvjetništvu iz Zakona o državnom odvjetništvu i Poslovnika državnog odvjetništva koja će biti vrednovana bodovima od 0 do 10 i

 B) pisane provjere znanja bitnog za obavljanje poslova radnog mjesta za koje je objavljen javni natječaj, koja će također biti vrednovana od 0 do 10.

1. **Razgovor (intervju) s Komisijom**

Smatra se da su kandidati zadovoljili na testiranju ako su za svaki pojedini dio provjere dobili najmanje 5 bodova i s istima će biti obavljen razgovor (intervju) radi utvrđivanja rezultata ostvarenih u njihovu dosadašnjem radu, interesa, profesionalnih ciljeva i motivacije za rad u državnom odvjetništvu. Razgovor s kandidatima posebno se boduje dodjeljivanjem određenog broja bodova od 0 – 10, a smatra se da je kandidat zadovoljio ako je dobio najmanje 5 bodova.

O rasporedu održavanja razgovora kandidati će biti na odgovarajući način obaviješteni.

Nakon provedenog testiranja i razgovora (intervjua) komisija utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu).

1. **Pravila testiranja**

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Za vrijeme pisane provjere znanja kandidati ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili prekršili jedno od naprijed navedenih pravila bit će udaljeni s testiranja i njihov rad Komisija neće bodovati.

O rezultatima javnog natječaja kandidati će biti obaviješteni javnom objavom rješenja o izboru kandidata u državnu službu na web-stranici Ministarstva pravosuđa i uprave <https://mpu.gov.hr/> i web stranici Državnog odvjetništva Republike Hrvatske [www.dorh.hr](http://www.dorh.hr). Dostava rješenja svim kandidatima smatra se obavljenom istekom osmog dana od dana objave ne web-stranici Ministarstva pravosuđa i uprave.

Protiv rješenja o izboru kandidata u državnu službu, kandidati imaju pravo podnijeti žalbu Odboru za državnu službu u roku od 15 dana od dana primitka rješenja.

1. **Vrijeme i mjesto održavanja testiranja kandidata**

Vrijeme, i mjesto održavanja testiranja kandidata bit će objavljeni na web-stranici Državnog odvjetništva Republike Hrvatske [www.dorh.hr](http://www.dorh.hr) , najmanje pet dana prije dana određenog za testiranje.

1. **Pravni izvori za pripremanje kandidata za testiranje**
2. Prvi dio testiranja:

1. Zakon o državnom odvjetništvu (Narodne novine, broj 67/18 i 21/22),

2. Poslovnik državnog odvjetništva (Narodne novine, broj 128/19),

B. Drugi dio testiranja:

1. Pisana provjera znanja sposobnosti i vještina bitnih za obavljanje poslova višeg informatičkog tehničara za pravosudni informacijski sustav odnose se na područje arhitekture računala, rada u Windows operativnom sustavu i MS Office alatima (Word i Excel), poznavanje osnova računalnih mreža i uređivanja web stranica.

 OPĆINSKO DRŽAVNO ODVJETNIŠTVO U OSIJEKU

 Komisija za provedbu javnog natječaja